
**

REPUBLIKA HRVATSKA

LIČKO-SENJSKA ŽUPANIJA

G R A D G O S P I Ć

GRADONAČELNIK

KLASA: 402-04/19-01/ 71

URBROJ: 2125/01-02-19-02

Gospić, 27. studenoga 2019. godine

**GRADSKO VIJEĆE GRADA GOSPIĆA**

**Predmet: Prijedlog Programa javnih potreba u sportu Grada Gospića za 2020.**

**godinu**

**- na razmatranje i donošenje – dostavlja se -**

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13 3/13 – p.t., 7/15, 1/18), u privitku Vam dostavljam Prijedlog Programa javnih potreba u sportu Grada Gospića za 2020. godinu, na razmatranje i donošenje.

Na temelju članka 76. Zakona o sportu („Narodne novine“ br. 71/06**,** 150/08 Uredba, 124/10, 124/11, 86/12, 94/13, 85/15, 19/16 i 98/19) javne potrebe u sportu za koje se sredstva osiguravaju iz proračuna jedinice lokalne i područne (regionalne) samouprave su programi, odnosno aktivnosti, poslovi i djelatnosti od značaja za poticanje i promicanje sporta, provođenje sportskihaktivnosti djece, mladeži i studenata, djelovanje sportskih udruga, sportskih zajednica kao i sportsko – rekreacijske aktivnosti građana.

Povjerenstvo za određivanje prioriteta financiranja Programa javnih potreba u sportu Grada Gospića je održalo sjednicu 10. listopada 2019. godine na kojoj je odredilo prioritete financiranja na osnovi dostavljenog Prijedloga financijskih potreba u sportu Zajednice sportova grada Gospića za 2020. godinu.

Povjerenstvo je odredilo prioritete financiranja i visinu financijskih sredstava u ukupnom iznosu od **1.280.000,00** kn za slijedeće programe:

1.Trening, organiziranje i provođenje sustava domaćih i međunarodnih natjecanja, te

opća i posebna zdravstvena zaštita,

2.Djelovanje ZSGG-a ,

3.Sportske manifestacije u sazivu ZSGG-a,

4.Sportska rekreacija građana,

5.Poticanje i promicanje sporta, proglašenje najboljih sportskih rezultata,

6. 19. Olimpijski festival dječjih vrtića Hrvatske - natjecanje na lokalnoj razini.

Cilj programa je osigurati i poboljšati razinu kvalitete gospićkog sporta, posebice onog dijela koji će pridonijeti promidžbi Grada Gospića na razini Republike Hrvatske i na međunarodnom planu. Isto tako, nastoji se omogućiti bavljenje sportom što većeg broja djece, mladeži i građana putem sportskih udruga, a s ciljem unapređivanja zdravlja ili rekreacije.

Zajednica sportova grada Gospića obuhvaća 23 sportske udruge iz različitih sportskih grana i to: nogometa, malog nogometa, rukometa, hrvanja, košarke, karatea, kuglanja, ribolova, planinarstva, šaha i ostalih.

Ovim Programom financira se redovna djelatnost Zajednice sportova grada Gospića i njihovi programi.

Slijedom prethodno navedenog, predlaže se Gradskom vijeću Grada Gospića donošenje Programa javnih potreba u sportu Grada Gospića za 2020. godinu.

S poštovanjem,

GRADONAČELNIK GRADA GOSPIĆA

Karlo Starčević

Privitak:

1. Prijedlog Programa

Na temelju članka 76. Zakona o sportu („Narodne novine“ br. 71/06,150/08 Uredba, 124/10, 124/11, 86/12, 94/13, 85/15, 19/16 i 98/19) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15 i 1/18), Gradsko vijeće Grada Gospića na sjednici održanoj dana \_\_\_\_\_\_\_\_\_\_ 2019. godine donijelo je

**Program javnih potreba u sportu**

**Grada Gospića za 2020. godinu**

I

Za realizaciju Programa javnih potreba u sportu za 2020. godinu osiguravaju se sredstva u Proračunu Grada Gospića za 2020. godinu u ukupnom iznosu od **1.280.000,00** kuna. Sredstva se raspoređuju kako slijedi:

1. **Trening, organiziranje i provođenje sustava domaćih i međunarodnih natjecanja, te opća i posebna zdravstvena zaštita**……...…..**917.000,00 kn**
2. **Djelovanje ZSGG-a**….…………………………………........…….**202.860,00 kn**

Stručna služba:

- plaće za redovan rad i naknada za prijevoz……….................90.000,00 kn

- naknada troškova radnicima………………………………….….3.200,00 kn

Materijalni troškovi:

- materijalni rashodi………………………………….…………..101.660,00 kn

(uredski materijal, bankarske usluge, kombi vozila i dr.…)

- putni troškovi i službena putovanja…………...…………………8.000,00 kn

1. **Sportske manifestacije u sazivu ZSGG-a**……..……….....……**60.000,00 kn**

* Zimska liga u malom nogometu
* Košarkaški kamp povodom Dana Grada
* Zimska rukometna liga
* Zimska košarkaška liga

1. **Sportska rekreacija građana**………..…….………………….……**85.140,00 kn**
2. **Poticanje i promicanje sporta, proglašenje najboljih sportskih rezultata** …………...…………………………………………………..…..….…**.10.000,00 kn**
3. **19. Olimpijski festival dječjih vrtića Hrvatske - natjecanje na lokalnoj** **razini**…..………………………………….…………………………..…**5.000,00 kn**

..

II

Cilj donošenja Programa javnih potreba u sportu za 2020. godinu temelji se na slijedećim postavkama:

1. poticanje i promicanje sporta,
2. očuvanje i poboljšavanje postignute kvalitete sporta, posebice onog dijela koji će doprinijeti promidžbi grada Gospića,
3. osiguranje što većeg broja djece i mladeži u sportu putem sportskih udruga koje djeluju na području Grada,
4. provedbi sustava treninga i natjecanja sportskih udruga,
5. djelovanje Zajednice sportova grada Gospića,
6. sportsko rekreacijskim aktivnostima građana koje su u funkciji unapređenja i očuvanja zdravlja.

III

Financijska sredstva u iznosu od **1.280.000,00 kuna** Zajednica sportova grada Gospića će koristit namjenski, a međusobna prava, obveze i odgovornost regulirat će se posebnim Ugovorom koji će se zaključiti između Grada Gospića i Zajednice sportova grada Gospića.

Za daljnju raspodjelu financijskih sredstava u programskim područjima navedenima pod rednim brojem 1.,3. i 4.Zajednica sportova grada Gospića je dužna raspisati javni natječaj/poziv.

IV

Zajednica sportova grada Gospića dužna je podnijeti izvješće o svome godišnjem poslovanju, sa strukturom svih prihoda i rashoda u izvještajnoj godini.

V

Ovaj Program objaviti će se u „Službenom vjesniku Grada Gospića“, a stupa na snagu 1. siječnja 2020. godine.

PREDSJEDNIK GRADSKOG VIJEĆA

GRADA GOSPIĆA

Petar Radošević, v.r.